b'\n_START_ARTICLE_\nSebasti\xc3\xa0 Perell\xc3\xb3 Arrom\n_START_SECTION_\nBiografia\n_START_PARAGRAPH_\n\xc3\x89s professor de llengua catalana i literatura. L\'any 1987 es llicencia en Filologia Catalana a la Universitat de les Illes Balears i des d\'aleshores combina la seva feina de professor a l\'IES Ramon Llull amb l\'escriptura. _NEWLINE_Els interessos de l\'autor -centrats en gran part en la literatura de viatges- queden ben reflectits en els nombrosos cursos i articles que ha realitzat sobre narrativa, literatura i viatges, sobre insularitat, sobra paisatge en el m\xc3\xb3n literari, el vi i la literatura o sobre el mite de l\'Europa liter\xc3\xa0ria. Del seu inter\xc3\xa8s pels viatgers que han visitat i visiten les Illes Balears i la literatura que han generat, n\xe2\x80\x99han sorgit textos esparsos i el llibre "Els darreres de l\xe2\x80\x99illa. Literatura de viatges i les Illes Balears" (2014).  _NEWLINE_Com a escriptor de creaci\xc3\xb3, Sebasti\xc3\xa0 Perell\xc3\xb3 ha publicat els reculls de contes "Exercicis de desaparici\xc3\xb3" (Premi Bearn de l\'any 1999) i "Mans plegades", publicat a l\'Editorial Emp\xc3\xbaries el 2004.  L\'any 2008 public\xc3\xa0 la novel\xc2\xb7la "P\xc3\xa8ls i senyals" i el 2016 public\xc3\xa0 la novel\xc2\xb7la "Veus al ras", premi de la Cr\xc3\xadtica 2017.  L\'any 2007 apareix el seu primer llibre de poesia, "La set". i el 2010 apareix "Percaceries", el seu segon volum de poesia. El 2012 public\xc3\xa0 el poemari "Talls d\'ombra" i el 2017 "Amb la maror". _NEWLINE_Form\xc3\xa0 part de la junta del Centre Catal\xc3\xa0 del Pen entre els anys 2005 i 2010, i de la redacci\xc3\xb3 2009-2010 de la revista Visat d\'aquesta mateixa entitat.'